
	Noteikumu projekts
 Noteikumi par ievešanai (importēšanai) Latvijā aizliegtiem lauksaimniecības un lopbarības produktiem
	Iebildums
Aicinām noteikumu projekta 2.punktu papildināt ar apakšpunktiem, kas paredzētu importa aizliegumu attiecināt ne tikai uz Krievijas Federācijas vai Baltkrievijas Republikas izcelsmes lauksaimniecības un lopbarības produkciju, bet gan uz visa vieda lopbarības izejvielām (melasi, cukurbiešu graizījumiem u.t.t.) kā arī uz pārtikas produktiem kopumā (I pielikuma otrās daļas II - IV sadaļa);
Aicinām aizliegumu attiecināt arī uz Krievijas Federācijas vai Baltkrievijas Republikas izcelsmes lauksaimniecības un lopbarības produkciju, kas no citām ES valstīm, aicinām noteikumu 1.punktu izteikt šāda redakcijā:
          “1. Noteikumi nosaka lauksaimniecības un lopbarības produktus atbilstoši Kombinētās nomenklatūras kodiem, kas noteikti Padomes 1987. gada 23. jūlija regulas (EEK) Nr.  2658/87 par tarifu un statistikas nomenklatūru un kopējo muitas tarifu I pielikumā un tās grozījumos (turpmāk – Kombinētā nomenklatūra), kuru ievešana (importēšana) Latvijā no Krievijas Federācijas un Baltkrievijas Republikas ir aizliegta, kā arī Krievijas Federācijas vai Baltkrievijas Republikas izcelsmes lauksaimniecības un lopbarības produktus, kuru ievešana (importēšana) Latvijā no citām  valstīm ir aizliegta.”
Aicinām aizliegumu attiecināt arī uz Krievijas Federācijas vai Baltkrievijas Republikas izcelsmes lauksaimniecības un lopbarības produkciju, kas no citām ES valstīm, kā arī paplašināt sarakstu ar augļiem, dārzeņiem, ogām, miltiem u.t.t., aicinām noteikumu 2.punktu izteikt šāda redakcijā:
          “2. Aizliegums ievest (importēt) lauksaimniecības un lopbarības produktus Latvijā no Krievijas Federācijas un Baltkrievijas Republikas un aizliegums ievest (importēt) Krievijas Federācijas vai Baltkrievijas Republikas izcelsmes lauksaimniecības un lopbarības produktus Latvijā no citām  valstīm attiecas uz lauksaimniecības, lopbarības produktiem un pārtikas produktiem, kuri klasificējami Kombinētās nomenklatūras: I pielikuma otrās daļas II - IV sadaļa.

